Εκλογές στη Συρία

Στη Συρία διεξάγονται εκλογές, παρά τον εμφύλιο πόλεμο που συνεχίζεται στη χώρα από το 2011. Η κυβέρνηση του Μπασάρ αλ Άσαντ έχει έδρα τη Δαμασκό.

Προεδρικές εκλογές
Πρόσφατες εκλογές (2021)

 Προηγούμενες προεδρικές εκλογές 
Προεδρικές εκλογές διεξήχθησαν τα έτη 1949, 1953, 1955, 1958, 1971, 1978, 1985, 1991, 1999, 2000, 2007, 2014 και 2021.
 1949 

Ένα δημοψήφισμα για την υποψηφιότητα του Χουσνί αλ-Ζαΐμ για την προεδρία διεξήχθη στη Συρία στις 25 Ιουνίου 1949, παράλληλα με ένα δημοψήφισμα για τις προεδρικές εξουσίες. Η υποψηφιότητα του Αλ-Ζαΐμ φέρεται να εγκρίθηκε από το 99% των ψηφοφόρων.

 1953 
Οι επόμενες προεδρικές διεξήχθησαν στις 10 Ιουλίου 1953.Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p221  
Υπήρχε μόνο ένας υποψήφιος, ο Αντίμπ Σισακλί. Σύμφωνα με τα επίσημα αποτελέσματα, από τους 864.425 ψηφοφόρους που προσήλθαν στις κάλπες, 861.910 ψήφισαν υπέρ του Σισακλί, ενώ 2.515 έριξαν άκυρη ψήφο. Οι εκλογές διεξήχθησαν την ίδια ημέρα με το συνταγματικό δημοψήφισμα του 1953.

 1958 
Τρία χρόνια μετά τις προεδρικές εκλογές του 1955, διενεργήθηκε δημοψήφισμα για τον σχηματισμό της Ηνωμένης Αραβικής Δημοκρατίας και τον διορισμό του Γκαμάλ Άμπντελ Νάσερ ως προέδρου της διεξήχθη στη Συρία στις 21 Φεβρουαρίου 1958,Ντίτερ Νόλεν, Florian Grotz & Christof Hartmann (2001) Elections in Asia: A data handbook, Volume I, p221  παράλληλα με ένα ταυτόχρονο δημοψήφισμα στην Αίγυπτο. Ο σχηματισμός της ΗΑΔ εγκρίθηκε από τους ψηφοφόρους, με μόλις 139 να ψηφίζουν κατά,Nohlen et al., p224 ενώ ο Νάσερ εγκρίθηκε ως πρόεδρος με παρόμοιο ποσοστό.

 1971 
Προεδρικές εκλογές διεξήχθησαν στη Συρία στις 12 Μαρτίου 1971.Ντίτερ Νόλεν, Florian Grotz & Christof Hartmann (2001) Elections in Asia: A data handbook, Volume I, p229  Υπήρχε μόνο ένας υποψήφιος, ο Χαφέζ αλ Άσαντ, με τους ψηφοφόρους να καλούνται να εγκρίνουν ή να απορρίψουν την υποψηφιότητά του. Σύμφωνα με πληροφορίες, το 99% των ψηφοφόρων ψήφισε υπέρ, με τη συμμετοχή να φτάνει το 95%.

Αυτές ήταν οι πρώτες εκλογές που πραγματοποιήθηκαν ποτέ στην Μπααθική Συρία, η οποία ιδρύθηκε το 1963 μετά το πραξικόπημα του 1963 που έφερε το Κόμμα Μπάαθ στην εξουσία. Οι εκλογές σηματοδότησαν την αρχή της δυναστείας Άσαντ, η οποία κατέλαβε την εξουσία με το Διορθωτικό Κίνημα τον Νοέμβριο του 1970· το Κόμμα Μπάαθ και η οικογένεια Άσαντ θα κυβερνούσαν τη Συρία για τις επόμενες έξι δεκαετίες μέχρι την ανατροπή του καθεστώτος από αντικαθεστωτικούς αντάρτες το 2024.

 1978 
Στις επόμενες προεδρικές εκλογές στις 8 Φεβρουαρίου 1978 υπήρχε μόνο ένας υποψήφιος, ο Χαφέζ αλ Άσαντ, με τους ψηφοφόρους να καλούνται να εγκρίνουν ή να απορρίψουν την υποψηφιότητά του. Σύμφωνα με αναφορές, το 99,9% των ψηφοφόρων ψήφισε υπέρ, με τη συμμετοχή να φτάνει το 97,0%.Nohlen et al., p227

 1985 
Ο Χαφέζ αλ Άσαντ κέρδισε άνετα και τις επόμενες προεδρικές εκλογές στις 10 Φεβρουαρίου 1985.Nohlen et al., p227  Ήταν  ο μοναδικός υποψήφιος και σύμφωνα με αναφορές, υπερψηφίστηκε η υποψηφιότητά του από το 99,99% των ψηφοφόρων με τη συμμετοχή να διαμορφώνεται στο 94,53%.

 1991 
Η επανεκλογή του Χαφέζ αλ Άσαντ έγινε και στις 2 Δεκεμβρίου 1991. Ως μοναδικός υποψήφιος, ο Άσαντ υπερψηφίστηκε από το 99,99% των ψηφοφόρων, με τη συμμετοχή να φτάνει το 99,1%.Nohlen et al., p227

 1999
Στις προεδρικές εκλογές που διεξήχθησαν στις 10 Φεβρουαρίου 1999 υπήρχε μόνο ένας υποψήφιος, ο εν ενεργεία πρόεδρος Χαφέζ αλ Άσαντ, με τους ψηφοφόρους να καλούνται να εγκρίνουν ή να απορρίψουν την υποψηφιότητά του. Σύμφωνα με αναφορές, το 100% των ψηφοφόρων ψήφισε υπέρ, με τη συμμετοχή να φτάνει το 98,5%.Nohlen et al., p228 Ο Άσαντ επανεκλέχθηκε για μια ακόμη επταετή θητεία. Ωστόσο, πέθανε τον Ιούνιο του 2000, γεγονός που οδήγησε σε πρόωρες προεδρικές εκλογές εκείνο το έτος.

 2000 
Ένα προεδρικό δημοψήφισμα διεξήχθη στις 10 Ιουλίου 2000, μετά τον θάνατο του προέδρου Χαφέζ αλ Άσαντ. Ο υποψήφιος που επιλέχθηκε από το κοινοβούλιο ήταν ο γιος του, Μπασάρ αλ Άσαντ, με τους ψηφοφόρους να καλούνται στη συνέχεια να εγκρίνουν ή να απορρίψουν την υποψηφιότητά του. Σύμφωνα με αναφορές, το 99,7% των ψηφοφόρων ψήφισε υπέρ, με τη συμμετοχή να φτάνει το 95%.

Μετά τον θάνατο του προέδρου Χαφέζ αλ Άσαντ στις 10 Ιουνίου, το κοινοβούλιο ψήφισε την τροποποίηση του συντάγματος ώστε να μειωθεί το κατώτατο όριο ηλικίας για τους προεδρικούς υποψηφίους από τα 40 στα 34 έτη, την ηλικία του Μπασάρ αλ Άσαντ εκείνη την εποχή.

 2007 
Ένα δημοψήφισμα για την επικύρωση του προεδρικού υποψηφίου Μπασάρ αλ Άσαντ διεξήχθη στις 27 Μαΐου 2007, αφού το Λαϊκό Συμβούλιο ψήφισε ομόφωνα την πρόταση του εν ενεργεία προέδρου για μια δεύτερη θητεία στις 10 Μαΐου 2007.Syrian President Easily Wins Referendum The Washington Post, 29 Μαΐου 2007Syrians Vote For Assad in Uncontested Referendum : Foes of President Boycott Election The Washington Post, 28 Μαΐου 2007

Σύμφωνα με το Σύνταγμα της Συρίας, το Αραβικό Σοσιαλιστικό Κόμμα Μπάαθ της Συρίας είναι ο ηγέτης του κράτους και της κοινωνίας και, ως εκ τούτου, ο Πρόεδρος πρέπει να είναι μέλος του κόμματος. Το Εθνικό Προοδευτικό Μέτωπο, ένας πολιτικός συνασπισμός υπό την ηγεσία του κόμματος Μπάαθ, πρότεινε έναν υποψήφιο στο Λαϊκό Συμβούλιο. Ο υποψήφιος έπρεπε να εγκριθεί από τουλάχιστον τα δύο τρίτα των βουλευτών για να προχωρήσει στο δημοψήφισμα, στο οποίο ο υποψήφιος έπρεπε να λάβει τουλάχιστον το 51% των ψήφων.

Το δημοψήφισμα θεωρήθηκε ευρέως ως τυπική διαδικασίαAssad wins 97.6% of Vote en Route to Re-election Victory Haaretz, 29 Μαΐου 2007 και δέχθηκε μποϊκοτάζ από τη αντιπολίτευση.Syria's opposition boycotts vote on Assad Reuters, 17 Μαΐου 2007Syrians Vote In Presidential Referendum CBS News, 27 Μαΐου 2007Syria's Assad wins second term SBS World News, 29 Μαΐου 2007 Οι πολιτικές ομάδες της αντιπολίτευσης ήταν απαγορευμένες εκτός αν ήταν προσκολλημένες στο κόμμα Μπάαθ, πράγμα που σήμαινε ότι ο Άσαντ ήταν ο μοναδικός υποψήφιος που επετράπη να συμμετάσχει. Αναφέρθηκε ότι η διαφωνία αντιμετωπιζόταν με φυλάκιση και εκφοβισμό.Syrian President's Fortunes Revive for Election The New York Times, 27 Μαΐου 2007 Ο φόβος για αντίποινα από την κυβέρνηση ειπώθηκε ότι ήταν διάχυτος. Οι επικριτές κατηγόρησαν τον Άσαντ για εκτεταμένη διαφθορά, μαζικές συλλήψεις αντιφρονούντων και καταστολή ακτιβιστών υπέρ της δημοκρατίας.How Bush’s war bolstered Syria Salon, 1 Ιουνίου 2007

Τα μέλη της Διακήρυξης της Δαμασκού εξέδωσαν ανακοίνωση στην οποία ανέφεραν ότι οι εκκλήσεις για τροποποίηση του συντάγματος ώστε να επιτραπούν ελεύθερες εκλογές αγνοήθηκαν. Ο Σύρος δικηγόρος Χαϊθάμ αλ-Μάλεχ δήλωσε ότι "υπάρχει μόνο ένας υποψήφιος και αυτό δεν είναι σε καμία περίπτωση μια υγιής διαδικασία". Ο Τομ Κέισι, Αμερικανός εκπρόσωπος του υπουργείου Εξωτερικών, δήλωσε: "Είμαι βέβαιος ότι ο πρόεδρος Άσαντ απολαμβάνει τη δόξα της ικανότητάς του να μην έχει νικήσει άλλους υποψηφίους και να συνεχίζει την κακοδιοίκηση της Συρίας", και ότι "προφανώς δεν υπήρχε πραγματική επιλογή εδώ για τον συριακό λαό".US criticises al-Assad election win Al Jazeera, 30 Μαΐου 2007

+ Προεδρικό δημοψήφισμα, 27 Μαΐου 2007ΕπιλογήΨήφοι% Ναι ~10.920.000 97,62 Όχι 19.653 ~0,18 Άκυρα ~253.000 ~2,26 Σύνολο (συμμετοχή  95,86%)~11.190.000100,0Πηγές: Herald Sun, Al Bawaba 

 2014 

Ο Μπασάρ αλ Άσαντ επανεξελέγη πρόεδρος στις εκλογές που διεξήχθησαν στις 3 Ιουνίου 2014, με ποσοστό 92%. Ορκίστηκε πρόεδρος για τρίτη θητεία στις 16 Ιουλίου 2014.

Βουλευτικές εκλογές 
 Βουλή 
Η Βουλή ασκεί τη νομοθετική εξουσία και αποτελείται από 250 μέλη. Αυτά εκλέγονται κάθε 4 χρόνια.

 Πρόσφατες εκλογές (2025)

 Προηγούμενες βουλευτικές εκλογές 
Τα προηγούμενα χρόνια βουλευτικές εκλογές διεξήχθησαν τα έτη: 1919 (Συριακό Εθνικό Κογκρέσο), 1923, 1926, 1928 (Συντακτική Συνέλευση), 1931–32, 1936, 1943, 1947, 1949 (Συντακτική Συνέλευση), 1953, 1954, 1961, 1973, 1977, 1981μ 1986, 1990, 1994, 1998, 2003, 2007, 2012, 2016, 2020, 2024 και 2025.

2012 

Στις 7 Μαΐου 2012 διεξήχθησαν οι πρώτες εκλογές στις οποίες έλαβαν μέρος και κόμματα που δεν ήταν προσκείμενα στον κυβερνώντα συνασπισμό. Επτά νέα πολιτικά κόμματα πήραν μέρος, από τα οποία το Λαϊκό Μέτωπο για την Αλλαγή και την Απελευθέρωση ήταν το μεγαλύτερο κόμμα της αντιπολίτευσης. Ωστόσο, οι ένοπλοι αντικυβερνητικοί αντάρτες επέλεξαν να να μην κατεβάσουν υποψηφίους και ζήτησαν από τους υποστηρικτές τους να μη συμμετάσχουν στις εκλογές. Η συμμετοχή στις εκλογές ήταν υψηλή και διαμορφώθηκε στο 51,26%.

 2016 

Βουλευτικές εκλογές διεξήχθησαν στις 13 Απριλίου 2016. Η Δύση καταδίκασε τις εκλογές ως "τέχνασμα αντιπερισπασμού από τον Μπασάρ Αλ Άσαντ".

 2020 

 2024 

 Δημοψηφίσματα 
 1949 
Ένα δημοψήφισμα για τις προεδρικές εξουσίες διεξήχθη στη Συρία στις 25 Ιουνίου 1949, παράλληλα με ένα δημοψήφισμα για την υποψηφιότητα του Χουσνί αλ-Ζαΐμ για την προεδρία. Οι ψηφοφόροι ερωτήθηκαν αν ενέκριναν τέσσερις προτάσεις, ψηφίζοντας ξεχωριστά για την καθεμία. Και οι τέσσερις προτάσεις εγκρίθηκαν.
Τέσσερα ερωτήματα εμφανίστηκαν στο ψηφοδέλτιο:Karim Atassi (2018) Syria, the Strength of an Idea: The Constitutional Architectures of Its Political Regimes pp159–160

Επιθυμείτε ο πρόεδρος να εκλέγεται για πρώτη φορά από τον λαό με γενική μυστική ψηφοφορία, επιλεγόμενος μεταξύ Σύρων που κατέχουν τα πολιτικά τους δικαιώματα, είναι ηλικίας σαράντα ετών και άνω κατά τη στιγμή της υποψηφιότητάς τους και των οποίων η εκλογή ανακηρύσσεται από το υπουργικό συμβούλιο, και για διάρκεια που καθορίζεται από το σύνταγμα; #Επιθυμείτε ο πρόεδρος να λάβει, με διάταγμα που θα υιοθετηθεί από το υπουργικό συμβούλιο, την εξουσία να θεσπίσει ένα νέο σύνταγμα εντός περιόδου που δεν θα υπερβαίνει τους τέσσερις μήνες από την ημερομηνία της εκλογής του, το οποίο θα πρέπει να εγκριθεί απευθείας από τον λαό ή το υπουργικό συμβούλιο; #Επιθυμείτε να δοθεί στον πρόεδρο η εξουσία να εκδίδει διατάγματα, συμπεριλαμβανομένων συνταγματικών διαταγμάτων που λαμβάνονται στο υπουργικό συμβούλιο, μέχρι να συνταχθεί και να εγκριθεί ένα νέο σύνταγμα; #Επιθυμείτε να θεωρηθεί ότι η εξουσία που παραχωρήθηκε στον πρόεδρο, όπως ορίζεται στο ερώτημα 3, έχει ισχύ για όλα τα διατάγματα που έχουν υιοθετηθεί από τις 30 Μαρτίου 1949;

 1953 
Ένα συνταγματικό δημοψήφισμα διεξήχθη στις 10 Ιουλίου 1953. Οι αλλαγές στο σύνταγμα εγκρίθηκαν από το 99,7% των ψηφοφόρων, με τη συμμετοχή να αναφέρεται στο 86,8%.Nohlen et al., p224

 1958 
Δείτε στην ενότητα Προηγούμενες προεδρικές εκλογές του παρόντος λήμματος, υποενότητα 1958.

 1961 
Ένα συνταγματικό δημοψήφισμα διεξήχθη στη Συρία την 1η Δεκεμβρίου 1961.Οι ψηφοφόροι είχαν την επιλογή να καταθέσουν ένα πράσινο ψηφοδέλτιο με την ένδειξη «Είμαι υπέρ του προσωρινού συντάγματος» ή ένα κόκκινο με την ένδειξη «Είμαι κατά του προσωρινού συντάγματος». Ωστόσο, η ψηφοφορία δεν ήταν μυστική και οι ψήφοι δίνονταν παρουσία ενός αξιωματούχου.Nohlen et al., p224 Το προσωρινό σύνταγμα εγκρίθηκε από το 97,1% των ψηφοφόρων.

 1971 
Ένα δημοψήφισμα για την Ομοσπονδία Αραβικών Δημοκρατιών (Αραβικά: استفتاء اتحاد الجمهوريات العربية السوري 1971) διεξήχθη στη Συρία την 1η Σεπτεμβρίου 1971,Syria, 1 September 1971: Formation of the United Arab Republic Direct Democracy  παράλληλα με ταυτόχρονα δημοψηφίσματα στην Αίγυπτο και τη Λιβύη. Εγκρίθηκε από το 96,4% των ψηφοφόρων, με τη συμμετοχή να ανέρχεται στο 89,7%.

 1973 
Ένα συνταγματικό δημοψήφισμα διεξήχθη στη Συρία στις 12 Μαρτίου 1973.Οι προτεινόμενες τροποποιήσεις εγκρίθηκαν από το 97,8% των ψηφοφόρων, με τη συμμετοχή να αναφέρεται στο 88,9%..

 2012 
Στις 26 Φεβρουαρίου 2012 διεξήχθη δημοψήφισμα, στο οποίο οι πολίτες ενέκριναν σε ποσοστό 89,4% ένα νέο Σύνταγμα (συμμετοχή 57,4%), με αποτέλεσμα να τεθεί σε ισχύ. Ο πρόεδρος αλ Άσαντ υπέγραψε το νέο Σύνταγμα στις 27 Φεβρουαρίου 2012.. Ακολούθησε η διεξαγωγή βουλευτικών εκλογών, τον Μάιο της ίδιας χρονιάς.

 Παραπομπές